
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1182 


25 Σεπτεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση - Συγκρότηση Κοινού Υπηρεσιακού Συμβου¬ 
λίου Νομού Αττικής για θέματα προσωπικού ΤΕΕ & 

ΟΑΣΠ. 1 

Τροποποίηση της ΚΥΑ Υ3Ε/4243/97 και εναρμόνιση 
της Ελληνικής Νομοθεσίας προς τις διατάξεις της 
ΟΔ/1999/39/ΕΚ της Επιτροπής σχετικά με τις μετα¬ 
ποιημένες τροφές με βάση τα δημητριακά και τις 

παιδικές τροφές για βρέφη και μικρά παιδιά. 2 

Αύξηση της εφάπαξ αποζημίωσης του Κ.Α.Φ. Λιμένος 

Χίου. 3 

Σύσταση Δημοτικής Επιχείρησης Πολιτισμού - Αθλητι¬ 
σμού Νεάπολης (Δ.Ε.Π.Α.Ν.). 4 

Τροποποίηση του Οργανισμού Εσωτερικής Υπηρε¬ 
σίας του δήμου Λαχανά Νομού Θεσσαλονίκης. 5 

Σύσταση αμιγούς δημοτικής επιχείρησης στο δήμο 
Αγίου Παύλου του Νομού Θεσσαλονίκης με την 
επωνυμία: «ΔΗΜΟΤΙΚΗ ΕΠΙΧΕΙΡΗΣΗ ΩΔΕΙΟΥ ΑΓΙ¬ 
ΟΥ Π ΑΥΛΟΥ». 6 

Τροποποίηση του Οργανισμού Εσωτερικής Υπηρε¬ 
σίας του δήμου Θεσσαλονίκης. 7 

Σύσταση ιδίου νομικού προσώπου στην Κοινότητα 
Προμαχώνα Ν. Σερρών με την επωνυμία «ΠΝΕΥ¬ 
ΜΑΤΙΚΟ ΚΑΙ ΠΟΛΙΤΙΣΤΙΚΟ ΚΕΝΤΟ ΚΟΙΝΟΤΗΤΑΣ 
ΠΡΟΜΑΧΩΝΑ». 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση εσφαλμένου στην 22/25.4.1987 απόφαση 
του Κ.Σ. Πλαγιάς. 9 


ΑΠΟΦΑΣΕΙ Σ 

Αριθ. Δ16γ/01/425/ΑΦ (1) 

Σύσταση - Συγκρότηση Κοινού Υπηρεσιακού Συμβουλίου 
Νομού Απικής για θέματα προσωπικού ΤΕΕ & ΟΑΣΠ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

α) Την παρ.ΐγ του άρθρου 158, της παρ.3 του άρθρου 


159, τωνπαρ.2,4 και 5 του άρθρου 160, της παρ. 2 του άρ¬ 
θρου 161, του άρθρου 162 και των παρ. 1,2 και του άρ¬ 
θρου 163 του Υ.Κ. και των παρ.9 και 17 του άρθρου δεύ¬ 
τερου του Ν.2683/1999 (ΦΕΚ 19/Α’). 

β) Των άρθρων 36 παρ.1 και 43 του Π.Δ/τος 410/1988 
(ΦΕΚ 191/Α') και της παραγράφου Β4του άρθρου 40 του 
Ν.1884/1990 (ΦΕΚ81/Α'). 

γ) Του άρθρου 27 του Ν.2081 /1992 (ΦΕΚ 154/Α') με το 
οποίο προστέθηκε το το άρθρο 29Α στο Ν. 1558/1985 
(ΦΕΚ 137/Α'). 

2. Τις διατάξεις του ΠΔ352/92 (ΦΕΚ 239 Α') «Διατήρηση 
εποπτείας ΝΠΔΔ από το ΥΠΕΧΩΔΕ». 

3. Το γεγονός ότι από τις διατάξεις της απόφασης αυ¬ 
τής δεν προκαλείται σ’αυτό το στάδιο δαπάνη σε βάρος 
του προϋπολογισμού του ΤΕΕ & ΟΑΣΠ ούτε του κρατικού 
προϋπολογισμού. 

4. Τα αριθμ. ΔΙΔΑΔ/Φ.37.8/594/126015/3-2-00 & ΔΙ- 
ΔΑΔ/Φ.371/609/1/702/16-6-2000 έγγραφα του Υπουργεί¬ 
ου Εσωτερικών, Δημόσιας Διοίκησης & Αποκέντρωσης. 

5. Το γεγονός ότι συγκροτείται για πρώτη φορά το ως 
άνω Συμβούλιο, σύμφωνα με τις διατάξεις του νέου Υπαλ¬ 
ληλικού Κώδικα. 

6. Την αριθμ.ΔΙΔΑΔ/Φ.37.8/624/17450/31-7-00 απόφα¬ 
ση του Υπουργού Εσωτερικών, Δημόσιας Διοίκησης & 
Αποκέντρωσης σχετικά με παράταση προθεσμιών για τη 
διεξαγωγή εκλογών αιρετών εκπροσώπων στο Κοινό Υπη¬ 
ρεσιακό Συμβούλιο του ΤΕΕ & ΟΑΣΠ. 

7. Την αριθμ. Δ17α/10/30/30/Φ.2.2.1/23-5-2000 απόφα¬ 
ση του Πρωθυπουργού και Υπουργού ΠΕΧΩΔΕ «Ανάθεση 
αρμοδιοτήτων του Υπουργού ΠΕΧΩΔΕ στους Υφυπουρ¬ 
γούς ΠΕΧΩΔΕ» (ΦΕΚ664/Β/24-5-2000), αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό, πλην των Υπαλλήλων με 
βαθμό Γενικού Διευθυντή των εξής Ν.Π.Δ.Δ.: Τεχνικού 
Επιμελητηρίου Ελλάδας (ΤΕΕ) & Οργανισμού Αντισεισμι¬ 
κού Σχεδιασμού και προστασίας (ΟΑΣΠ) με έδρα το ΤΕΕ 
(Κ.Σερβίας 4-Αθήνα) ως εξής: 

α. Τρεις (3) μονίμους Υπαλλήλους με βαθμό Διευθυντή 
Υπουργείων ή άλλων ΝΠΔΔ. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Γ με τους αναπληρωτές τους. 

2. Τα ανωτέρω υπό στοιχεία α’ της παραγράφου 1 τα¬ 
κτικά μέλη του κοινού Υπηρεσιακού Συμβουλίου ορίζο¬ 
νται με απόφαση του Εποπτεύοντος Υπουργού ΠΕΧΩΔΕ. 

3. Με την απόφαση του ορισμού των μελών των κοινών 
Υπηρεσιακών Συμβουλίων, ορίζεται ως Πρόεδρος ένα 
από τα τακτικά μέλη του Υπηρεσιακού Συμβουλίου, με 
αναπληρωτή του, επίσης ένα από τα τακτικά μέλη. 

Αναπληρωτές των δύο άλλων τακτικών μελών ορίζονται 
μόνιμοι υπάλληλοι με βαθμό Διευθυντή. Στην περίπτωση 
που προεδρεύει ο αναπληρωτής του Προέδρου, θα συμ¬ 
μετέχει ως τακτικό μέλος ο αναπληρωτής του προεδρεύ- 
οντος. 

4. Εισηγητής ορίζεται με απόφαση του Δ.Σ. κάθε νομι¬ 
κού προσώπου ο προϊστάμενος της Υπηρεσίας προσωπι¬ 
κού με αναπληρωτή το νόμιμο αναπληρωτή του για τα θέ¬ 
ματα του συγκεκριμένου νομικού προσώπου. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του, από τον 
εποπτεύοντα Υπουργό. 

6. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει 
στις 31-12-2000. 

7. Κατά την πρώτη συγκρότηση των πρωτοβάθμιων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που θα αναδειχθούν 
από τις εκλογές της 23ης Σεπτεμβρίου 2000. Όταν το 
Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου, αντί των δύο αιρετών 
εκπροσώπων των μονίμων υπαλλήλων μετέχουν δύο αι¬ 
ρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

8. Οι υποθέσεις που εκκρεμούν στο Υφιστάμενο Συμ¬ 
βούλιο της Γ.Γ.Δ.Ε./ΥΠΕΧΩΔΕ, πληντων αναφερομένων 
στηνπαρ. 15 του άρθρου δεύτερου του Ν.2683/1999, και 
οι οποίες δεν θα έχουν κριθεί απ’αυτό, μέχρι τον ορισμό 
των μελών του νέου Υπηρεσιακού Συμβουλίου, κρίνονται 
από το Υπηρεσιακό Συμβούλιο που συγκροτείται με την 
απόφαση αυτή, χωρίς να απαιτείται νέα παραπομπή των 
υποθέσεων αυτών. 

9. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 24 Αυγούστου 2000 

Ο ΥΦΥΠΟΥΡΓΟΣ 

ΑΘ. ΑΛΕΥΡΑΣ 
-♦- 

Αριθ. Υ3/3204 (2) 

Τροποποίηση της ΚΥΑ Υ3Ε/4243/97 και εναρμόνιση της 
Ελληνικής Νομοθεσίας προς τις διατάξεις της 
ΟΔ/1999/39/ΕΚτης Επιτροπής σχετικά με τις μεταποι- 
ημένεςτροφές με βάση τα δημητριακά και τις παιδικές 
τροφές για βρέφη και μικρά παιδιά. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παράγραφοι 1,2 και 3 του Ν. 1338/83 
«Εφαρμογή του Κοινοτικού δικαίου (Α34)» όπως τροπο¬ 
ποιήθηκε από το άρθρο 6 του Ν. 1440/1984 «Συμμετοχή 
της Ελλάδος στο Κεφάλαιο στα αποθεματικά και στις 
προβλέψεις της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΥΡΑΤΟΜ» 
(Α/70) καθώς και του άρθρου 65 του Ν. 1892/90 (Α/101). 


β) Τωνάρθρων2 και 14παρ.4του Ν. 1316/83 «Ίδρυση, 
Οργάνωση και αρμοδιότητες του Εθνικού Οργανισμού 
Φαρμάκων (Ε.Ο.Φ.) της Εθνικής Φαρμακοβιομηχανίας 
(Ε.Φ.) της Κρατικής Φαρμακαποθήκης (Κ.Φ.), τροποποίη¬ 
ση και συμπλήρωση της φαρμακευτικής νομοθεσίας και 
άλλες διατάξεις» (Α3) όπως τροποποιήθηκαν και συμπλη¬ 
ρώθηκαν από τις διατάξεις του αρ. 1 παρ. 2 περ. ιβ και 5 
του Ν. 1965/91 (Φ.Ε.Κ. Α. 146) καθώς και του Ν.2519/97 
(Α. 165) «Ανάπτυξη και εκσυγχρονισμός του ΕΣΥ οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

2. Την υπ’ αριθμ. 0-470/1-6-2000 εισήγηση του Δ.Σ./ 
Ε.Ο.Φ. 

3. Τις διατάξειςτου άρθρου 27του Ν.2081/1992 (Α 154) 
με το οποίο προσετέθη το άρθρο 29Α στο Ν. 1558/1985 και 
αντικαταστάθηκε από το άρθρο 1 παρ. 2α του Ν. 
2469/1997 (38Α) και το γεγονός ότι δεν προκαλείται δα¬ 
πάνη στον Κρατικό προϋπολογισμό. 

4. Την κοινή απόφαση Α2ε/5478/99(Φ.Ε.Κ. 189/Β/99) 
«Εναρμόνιση της Εθνικής Νομοθεσίας προς την αντίστοι¬ 
χη κοινοτική των τροφίμων ειδικής διατροφής σύμφωνα 
με τις διατάξεις της ΟΔ/89/398/ΕΟΚ του Συμβουλίου και 
της ΟΔ/96/84/ΕΚτου Ευρωπαϊκού Κοινοβουλίου και του 
Συμβουλίου» 

5. Την κοινή απόφαση του Πρωθυπουργού και Υπουρ¬ 
γού Υγείας -Πρόνοιας υπ. αριθμ. 2850/18-4-2000 ανάθε¬ 
ση αρμοδιοτήτων στους Υφυπουργούς Υγείας -Πρόνοιας 
Χριστίνα Σπυράκη και Δημήτριο Θάνο 

6. Το γεγονός ότι δεν προκαλείται δαπάνη στον Κρατικό 
προϋπολογισμό, αποφασίζουμε: 

ΑΡΘΡΟ 1 

Οι διατάξεις της παρούσης κοινής υπουργικής απόφα¬ 
σης αποσκοπούν στην εναρμόνιση της Ελληνικής νομο¬ 
θεσίας με τις διατάξεις της ΟΔ/1999/39/ΕΚ της Επιτρο¬ 
πής (ΕΕΕΚ Ι_ 124/18-5-1999) και στην τροποποίηση της 
ΚΥΑ Υ3Ε/4243/97/ΦΕΚ 1041/Β/97), όπως τροποποιήθηκε 
και ισχύει με την ΚΥΑ Α2Ε/5392/99 (Φ.Ε.Κ. 28β') «για τις 
μεταποιημένες τροφές με βάση τα δημητριακά και τις παι¬ 
δικές τροφές για βρέφη και μικρά παιδιά» 

ΑΡΘΡΟ 2 
Σκοπός 

Στο άρθρο 1 της ΚΥΑ Υ3Ε/4243/97 προστίθεται νέος 
ορισμός ως εξής: 

-ως «κατάλοιπα φυτοφαρμάκων» τα κατάλοιπα στις με¬ 
ταποιημένες τροφές με βάση τα δημητριακά και στις παι¬ 
δικές τροφές, ενός φυτοπροστατευτικού προϊόντος 
όπως ορίζεται στο άρθρο 2 παράγραφος 1 της οδηγίας 
91/414/ΕΟΚτου Συμβουλίου, συμπεριλαμβανομένωντων 
μεταβολιτώντου καιτων προϊόντων που προέρχονται από 
την αποικοδόμηση ή την αντίδρασή του. 

2. Στην παράγραφο 1 του άρθρου 4 της ΚΥΑ Υ2Ε/4243/ 
97 προστίθεται το ακόλουθο κείμενο: 

Οι μεταποιημένες τροφές με βάση τα δημητριακά και οι 
παιδικές τροφές δεν πρέπει να περιέχουν κατάλοιπα με¬ 
μονωμένων φυτοφαρμάκων σε περιεκτικότητα ανώτερη 
των 0 , 01 πι< 3 / 1 < 9 , με εξαίρεση τις ουσίες για τις οποίες 
έχουν καθοριστεί ειδικά επίπεδα στο παράρτημα VII, στην 
περίπτωση δε αυτή εφαρμόζονται τα εν λόγω επίπεδα. 

Η ανωτέρω περιεκτικότητα ισχύει για τις μεταποιημένες 
τροφές με βάση τα δημητριακά και τις παιδικές τροφές 
όπως προτείνονται έτοιμες για χρήση ή μετά από ανασύ- 

στάση εκτελεσθείσα σύμφωνα προς τις οδηγίες του 
κατασκευαστή. 

Οι μέθοδοι ανάλυσης για τον προσδιορισμό των επιπέ¬ 
δων των καταλοίπων φυτοφαρμάκων είναι τυποποιημέ¬ 
νες μέθοδοι γενικής αποδοχής. 

ΑΡΘΡΟ 3 

Τα φυτοφάρμακα που παρατίθενται στο παράρτημα VII 
δεν πρέπει να χρησιμοποιούνται σε γεωργικά προϊόντα 
που προορίζονται για την παραγωγή μεταποιημένωντρο- 
φών με βάση τα δημητριακά και παιδικών τροφών. 

Καθορίζονται επίσης μικροβιολογικά κριτήρια, κατά πε¬ 
ρίπτωση. 

Τα φυτοφάρμακα με το ειδικό για καθένα επίπεδο επι- 
τρεπομένης συγκέντρωσης θα παρατίθενται στο παράρ¬ 
τημα VII της παρούσης, όπως θα ορίζονται από την Επι¬ 
τροπή, σύμφωνα με τη γνώμη της επιστημονικής επιτρο¬ 
πής τροφίμων. 

Ομοίως τα φυτοφάρμακα, που θα απαγορεύεται να πε- 
ριέχονται στις μεταποιημένες τροφές με βάση τα δημη¬ 
τριακά και στις παιδικές τροφές, θα παρατίθενται στο πα¬ 
ράρτημα VIII της παρούσης όπως θα ορίζονται από την 
Επιτροπή, σύμφωνα με τη γνώμη της επιστημονικής επι¬ 
τροπής τροφίμων. 

1. Η διάταξη του άρθρου 7 αντικαθίστανται από το ακό¬ 
λουθο κείμενο: 

Στην παρούσα Υπουργική Απόφαση προσαρτώνται 
οκτώ (8) παραρτήματα. 

2. Στο άρθρο 7 της ΚΥΑ Υ3Ε/4243/97 προστίθενται τα 
παραρτήματα VII & VIII τα οποία έχουν ως έξης: 

ΠΑΡΑΡΤΗΜΑ VII 

Ειδικά ανώτατα επίπεδα καταλοίπων φυτοφαρμάκων 
στις μεταποιημένες τροφές με βάση τα δημητριακά και 
στις παιδικές τροφές. 

Χημική ονομασία Ανώτατο όριο 

Της ουσίας καταλοίπων* 

*Οι χρησιμοποιούμενες μέθοδοι ανάλυσης πρέπει να 
είναι επικυρωμένες το δε όριο ανίχνευσης της μεθόδου 
πρέπει να επιτρέπει την ανίχνευση της ουσίας στο καθο¬ 
ρισμένο ανώτατο όριο καταλοίπων. 

ΠΑΡΑΡΤΗΜΑ VIII 

Φυτοφάρμακα τα οποία δεν πρέπει να χρησιμοποιού¬ 
νται σε γεωργικά προϊόντα που προορίζονται για την πα¬ 
ραγωγή μεταποιημένων τροφών με βάση τα δημητριακά 
και παιδικών τροφών. 

Χημική ονομασία της ουσίας 

ΑΡΘΡΟ 8 

Από της δημοσιεύσεως της παρούσης απαγορεύεται 
να τίθενται για πρώτη φορά στην αγορά προϊόντα, που 
δεν είναι σύμφωνα με τις διατάξεις της. 

Μετά τις 30 Ιουνίου 2002, απαγορεύεται η κυκλοφορία 
προϊόντων, που δεν είναι σύμφωνα με τις διατάξεις της 
παρούσης. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Σεπτεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ Η ΥΦΥΠΟΥΡΓΟΣ ΥΓΕΙΑΣ 

Γ. ΠΑΠΑΝΤΩΝΙΟΥ ΧΡ. ΣΠΥΡΑΚΗ 


Αριθ. 5332 (3) 

Αύξηση της εφάπαξ αποζημίωσης του Κ.Α.Φ. 

Λιμένος Χίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 11 του κωδ. Νόμου 
5167/1932 «Περί ρυθμίσεως των εις τους Λιμένας Φορτο¬ 
εκφορτωτικών εργασιών», όπως τροποποιήθηκαν και συ¬ 
μπληρώθηκαν με τις διατάξεις του άρθρου 6 του Ν. Δ. 
1254/49 «Περί τροποποιήσεως και συμπληρώσεως ενίων 
διατάξεων των περί φορτ/σεων νόμων, σε συνδυασμό και 
προς τις διατάξεις της παρ. 6 του άρθρου 78 του Ν. Δ. 
3239/55». 

2. Τις διατάξεις του Ν. 2503/97. 

3. Το υπ’ αριθμ. ΔΟΑ Φ6/3/5276/28-2-97 έγγραφο του 
Υπουργείου Εσωτερικών. 

4. Τις διατάξεις του άρθρου 68 του Π. Δ. 1156/77 «Περί 
Οργανισμού του Υπουργείου Εργασίας», όπως τροπο¬ 
ποιήθηκε με το Π.Δ. 368/16-6-89. 

5. Το αριθμ. 80024/18-7-97 έγγραφο του Υπουργείου 
Εργασίας και Κοινωνικών Ασφαλίσεων «Περί αρμοδιοτή¬ 
των Γ ενικού Γ ραμματέα Περιφέρειας σε επίπεδο Περιφε¬ 
ρειακής Διοίκησης Νομού». 

6. Το υπ’ αριθμ. 8168/1604/24-2-78 έγγραφο του 
Υπουργείου Εργασίας «Περί της διαδικασίας του τρόπου 
αυξήσεως των έκτων ΚΑΦ παροχών». 

7. Το υπ’ αριθμ. 6/24-11-1999 πρακτικό συνεδριάσεως 
της Ε.Ρ.Φ. Λιμένος Χίου που προτείνει την αύξηση της πα- 
ρεχομένης εφάπαξ αποζημίωσης. 

8. Την οικονομική δυνατότητα του ΚΑΦ Λιμένος Χίου, 
όπως προκύπτει από τον σχετικό φάκελλο. 

9. Το έγγραφο υπ’ αριθμ. 12993/14-12-999 του Υπουρ¬ 
γείου Εργασίας και Κοιν. Ασφαλίσεων «περί αναπροσαρ¬ 
μογής της εφάπαξ αποζημιώσεως των φορτ/των του ΚΑΦ 
Λιμένος Χίου». 

10. Την 1483/29-10-97 απόφαση του Γεν. Γ ραμματέα Β. 
Αιγαίου για την μεταβίβαση αρμοδιότητας υπογραφής, 
αποφασίζουμε: 

Τροποποιούμετην παρ. 2 του άρθρου 19, όπως έχει δια¬ 
μορφωθεί και ισχύει σήμερα του Κανονισμού ΚΑΦ Λιμέ¬ 
νος Χίου ως εξής: 

ΑΡΘΡΟ 19 

Ποσό εφάπαξ αποζημίωσης 

Τ ο κατά τα ανωτέρω εις τους δικαιούχους ποσό εφάπαξ 
αποζημιώσεως, ορίζεται υπό ομαλάς συνθήκας του ΚΑΦ 
αναλόγως των ετών συμμετοχής εις τούτο ως κάτωθι: 

Δια τους έχοντας ΙΟετή συμμετοχή στο ΚΑΦ 858.000 
δραχμ. (οκτακοσίας πενήντα οκτώ χιλιάδες). Το ποσό 
τούτο των οκτακόσιων πενήντα οκτώ χιλιάδων δραχμ. 
(858.000) θεωρούμενο βασικό, προσαυξάνεται κατά εκα¬ 
τό είκοσι τέσσερις πεντακόσιες χιλιάδες δραχμές 
(124.500) για κάθε έτος συμμετοχής στο ΚΑΦ πέραν της 
10ετίας και μέχρι συμπληρώσεως 20ετίας. 

Για κάθε έτος συμμετοχής στο ΚΑΦ πέραν της 20ετίας 
προσαυξάνεται κατά 171.600 δραχμές (εκατόν εβδομή¬ 
ντα μία χιλιάδες εξακόσιες δραχμές) μη δυνάμενο εν πά- 
σει περιπτώσει το συνολικό ποσό της εφάπαξ αποζημίω¬ 
σης να υπερβεί το ποσό των 4.000.000 δραχμών (τεσσά¬ 
ρων εκατομμυρίων). 

Κλάσμα του έτους πλέον των εξ (6) μηνών θεωρείται 

πλήρες έτος και υπολογίζεται για την κατά τα ανωτέρω 
προσαύξηση, όχι όμως και για την θεμελίωσητου δικαιώ¬ 
ματος λήψης παροχής. 

Η δαπάνη που θα απαιτηθεί θα καλυφθεί από τα έσοδα 
του Κ. Α. Φ. Λιμένος Χίου χωρίς να επιβαρύνει τον κρατικό 
προϋπολογισμό και θα ανέλθει συνολικά την πενταετία 
2000-2004 στο ποσό των 10.500.000 δραχμών (δέκα εκα¬ 
τομμυρίων πεντακοσίων χιλιάδων) ήτοι, 2000 δρχμ. 
2.500.000, 2001 μηδέν, 2002 μηδέν, 2003 δραχμές 
4.000.000 και 2004 δραχμές. 4.000.000. 

Η απόφαση αυτή να δημοσιευθεί στην εφημερίδα της 
Κυβέρνησης. 

Χίος, 4 Σεπτεμβρίου 2000 

Με Εντολή Γεν. Γραμματέα Περιφέρειας 
Η Διευθύντρια κ.α.α. 

ΣΤΥΛΙΑΝΟΣ ΣΤΑΜΟΥΛΗΣ 

-♦- 

Αριθ. 8451 (4) 

Σύσταση Δημοτικής Επιχείρησης Πολιτισμού - Αθλητι¬ 
σμού Νεάπολης (Δ.Ε.Π.Α.Ν.) 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις των άρθρων 277-284 του Π.Δ. 410/95. 

3) Την 217/99 Απόφαση Δημοτικού Συμβουλίου Νεάπο¬ 
λης. 

4) Την από 18.5.99 οικονομοτεχνική μελέτη. 

5) Την από 25.8.2000 αξιολόγηση της μελέτης που έγι¬ 
νε από τη Δ/νση Σχεδιασμού και Ανάπτυξης της Περιφέ¬ 
ρειας Δυτικής Μακεδονίας, αποφασίζουμε: 

1) Διαπιστώνουμε ότι με την 217/99 Απόφαση του Δη¬ 
μοτικού Συμβουλίου Νεάπολης συστήνεταιΔημοτική Επι¬ 
χείρηση στο Δήμο Νεάπολης, με την επωνυμία «Δημοτική 
Επιχείρηση Πολιτισμού - Αθλητισμού Νεάπολης» 
(Δ.Ε.Π.Α.Ν.) ως ίδιο νομικό πρόσωπο ιδιωτικού δικαίου, 
το οποίο διέπεται από τις διατάξεις των άρθρων 277 έως 
284του Π.Δ. 410/95. 

2) Σκοπός της επιχείρησης θα είναι η δραστηριοποίησή 
της στους ακόλουθους τομείς: 

Η δημιουργία της απαιτούμενης πολιτιστικής υποδο¬ 
μής που θα ενσωματώσει την ήδη υπάρχουσα και θα δώ¬ 
σει διεξόδους στην έκφραση της καλλιτεχνικής δημιουρ- 
γίας. 

Η κατασκευή, διοίκηση, διαχείριση και εκμετάλλευση 
διαφόρων εγκαταστάσεων για την ανάπτυξη των ειδικό¬ 
τερων τομέων της επιχείρησης που μπορούν να επιτευ¬ 
χθούν με κάθε νόμιμο τρόπο. 

Η εξασφάλιση της αναγκαίας αθλητικής υποδομής και 
εξοπλισμός, με στόχο την ανάπτυξη των διαφόρων ειδών 
αθλητισμού, αλλά και του αθλητισμού υψηλών επιδόσε¬ 
ων. 

Η απελευθέρωση της ερασιτεχνικής δημιουργίας και η 
διάδοση της επαγγελματικής δημιουργίας. 

Η εξασφάλιση της απαραίτητης παροχής εκπαιδευτι¬ 
κών και επιμορφωτικών προγραμμάτων για την κατάρτιση 
ανέργων δημοτών σε διάφορους τομείς, με παράλληλη 
συμβολή στην καταπολέμηση της αυξημένης ανεργίας 
στην περιοχή μας. 

Η λειτουργία διαφόρων θεματικών ενοτήτων της τέχνης 


(χορού μπαλέτου, μουσικής, εικαστικών τεχνών, κινημα¬ 
τογράφου και λοιπών οπτικοακουστικών μέσων, θεά¬ 
τρου, λόγου, βιβλίων) διαφόρων θεματικών ενοτήτων του 
πολιτισμού. 

Η αντικειμενική πληροφόρηση των δημοτών σε άμεση 
ενημέρωση, μέσω εφημερίδων, περιοδικών, ραδιοφώνου 
και τηλεόρασης. Η οργάνωση δραστηριοτήτων, ελεύθε¬ 
ρου χρόνου που θα έχουν σχέση με την νεολαία. 

Η σύναψη παντός είδους συμβάσεων, εθνικών, διακρα¬ 
τικών και άλλων συ μφωνιών, με στόχο της περαιτέρω ανά¬ 
πτυξη των τομέων της επιχείρησης. 

Η υλοποίηση επιμορφωτικών τοπικών, εθνικών, διακρα¬ 
τικών και άλλων σεναρίων, με στόχο τη βελτίωση και πε¬ 
ραιτέρω αξιοποίηση του έμψυχου δυναμκού του Δήμου. 

Η διοργάνωση κάθε είδους αγώνων, όλων των αθλητι¬ 
κών, με σκοπό τη σύσφιξη των σχέσεων αθλητών, σωμα¬ 
τείων, κ.λ.π. καθώς και την ανταλλαγή γνώσεων. 

Η ανάπτυξη του μαζικού αθλητισμού. 

Η περαιτέρω ανάπτυξη και βελτίωση των πολιτιστικών 
δραστηριοτήτων και εκδηλώσεων του Δήμου μας. 

Η εξεύρεση χώρων στέγασης των Πολιτιστικών Συλλό¬ 
γων του Δήμου Νεάπολης. 

Η αναπαλαίωση παραδοσιακών κτισμάτων της περιο¬ 
χής- 

Η κατάλληλη διαμόρφωση υπαίθρων χώρων και η λει¬ 
τουργία αναψυκτηρίων - εστιατορίων, καθώς και διαφό¬ 
ρων χώρων αναψυχής, με απώτερο στόχο τη βελτίωση 
της ποιότητας ζωής των κατοίκων του Δήμου μας. 

Η ανέγερση και λειτουργία χώρων στάθμευσης αυτοκι¬ 
νήτων (ραιΐάηρ). 

Επιπρόσθετα, σκοπός της Δημοτικής Επιχείρησης θα 
είναι η ανάπτυξη και άλλων επιχειρηματικών δραστηριο¬ 
τήτων, οι οποίες εμπεριέχουν κοινωνικό, πολιτιστικό και 
οικονομικό περιεχόμενο. 

3) Διοίκηση της Επιχείρησης 

Η Επιχείρηση διοικείται από πενταμελές διοικητικό συμ¬ 
βούλιο που τα μέλη του ορίζονται με αναπληρωτές από το 
Δημοτικό Συμβούλιο. 

Από τα μέλη του διοικητικού συμβουλίου δύο (2) είναι 
αιρετοί εκπρόσωποι του Δήμου Νεάπολης, έκτων οποίων 
ο ένας θα προέρχεται από τη μειοψηφία, ένας (1) εκπρό¬ 
σωπος πολιτιστικού ή αθλητικού φορέα της περιοχής και 
δύο (2) μέλη δημότες ή κάτοικοι του Δήμου Νεάπολης 
που έχουν πείρα ή γνώσεις σχετικές με το αντικείμενο της 
επιχείρησης. 

4) Διάρκεια και έδρα της Επιχείρησης 

Η διάρκεια της Επιχείρησης είναι πενήντα (50) χρόνια 
και αρχίζει από τη δημοσίευση της κατά νόμο απόφασης 
στην Εφημερίδα της Κυβέρνησης. 

Η έδρα της επιχείρησης θα είναι το Δημοτικό Κατάστη¬ 
μα του Δήμου Νεάπολης. 

5) Κεφάλαιο - Πόροι της Επιχείρησης 

Ο Δήμος διαθέτει στην επιχείρηση χρηματικό ποσό 
30.000.000 δρχ. ως αρχικό κεφάλαιό της. 

Πόροι της επιχείρησης είναι τα έσοδα από τη λειτουρ¬ 
γία των διαφόρων τομέων - δραστηριοτήτων της επιχεί¬ 
ρησης, οι πρόσοδοι από την περιουσία της, οι δωρεές, 
κληρονομιές, δάνεια και λοιπές επιχορηγήσεις τρίτων, τα 
έσοδα από τη συμμετοχή της επιχείρησης σε διάφορα 
προγράμματα, τα έσοδα από χορηγίες, σπόνσορες, δια¬ 
φημίσεις, κλ.π. 

6) Διάλυση - Εκκαθάριση της Επιχείρησης 

Η επιχείρηση διαλύεται: 

α) Με απόφαση του Δημοτικού Συμβουλίου, με απόλυ¬ 
τη πλειοψηφίατων μελών του. 

β) Όταν λήξει χωρίς να παραταθεί η διάρκεια της Επι¬ 
χείρησης. 

γ) Σε περίπτωση πτώχευσης της επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις πληρώνονταιτα χρέη της επιχείρησης. Το 
υπόλοιπο περιέχεται στο Δήμο Νεάπολης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμο Νεάπο¬ 
λης, το ύψος της οποίας ανέρχεται σε 30.000.000 δρχ. κα¬ 
τά το πρώτο έτος της λειτουργίας της επιχείρησης. Η πί¬ 
στωση αυτή είναι γραμμένη στον εκτελούμενο 
προϋπολογισμό του Δήμου. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Κοζάνη, 5 Σεπτεμβρίου 2000 

Με Εντολή Γ εν. Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

Αριθ. 27.749 (5) 

Τροποποίηση του Οργανισμού Εσωτερικής Υπηρεσίας 
του δήμου Λαχανά Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Του άρθρου 12τουΝ 1188/1981 «Πε¬ 
ρί κυρώσεως του Κώδικος, περί καταστάσεως προσωπι¬ 
κού οργανισμών εσωτερικής υπηρεσίας», όπως τροπο¬ 
ποιήθηκε με το άρθρο 8 παραγρ. 5του Ν 2307/1995 «Προ¬ 
σαρμογή νομοθεσίας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες δια¬ 
τάξεις»^) Του 18 παραγρ. 12τουΝ 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις», 
όπως τροποποιήθηκε με το άρθρο 18 παραγρ. 9 του Ν 
2539/1997. 

2. Το Π.Δ. 37Α/1987, όπως τροποιήθηκε και συμπλη¬ 
ρώθηκε με το Π.Δ. 22/1990. 

3. Τον Οργανισμό Εσωτερικής Υπηρεσίας του δήμου 
Λαχανά Νομού Θεσσαλονίκης, που εγκρίθηκε με την από¬ 
φασή μας 8.543/1999 (Φ.Ε.Κ492/Β/29-4-1999). 

4. Την 75/2000 απόφαση του δημοτικού συμβουλίου 
του ίδιου δήμου με την οποία τροποποιείται ο παραπάνω 
Οργανισμός Εσωτερικής Υπηρεσίας. 

5. Τη γνώμη του υπηρεσιακού συμβουλίου υπαλλήλων 
του Ο.Τ.ΑΝομού Θεσσαλονίκης (πληνδήμου Θεσσαλονί¬ 
κης), όπως διατυπώθηκε στο πρακτικό συνεδριάσεως 
5/13-7-2000 (θέμα Ιο), για την παραπάνω τροποποίηση, 
αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του δήμου Λαχανά Νομού Θεσσαλονίκης κατά τα οριζό¬ 
μενα στην 75/2000 απόφαση του δημοτικού συμβουλίου 
και στην 5/13-7-2000 (θέμα Ιο) γνώμη του αρμόδιου υπη¬ 
ρεσιακού συμβουλίου, το άρθρο 14 του οποίου διαμορ¬ 
φώνεται ως εξής: 


Άρθρο 14 

ΠΡΟΣΩΠΙΚΟ ΕΠΟΧΙΚΩΝ κ.λ.π. ΑΝΑΓΚΩΝ 

Συνιστώνται δέκα (10) θέσεις με σχέση εργασίας ιδιωτι¬ 
κού δικαίου ορισμένου χρόνου, διαφόρων ειδικοτήτων 
για την αντιμετώπιση εποχικών, περιοδικών ή πρόσκαι¬ 
ρων αναγκών. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Λαχανά 
24.000.000 δρχ. περίπου. 

Πρόβλεψη δαπάνης θα υπάρξει στον αντίστοιχο προϋ¬ 
πολογισμό του έτους που θα αποφασισθεί η κάλυψη των 
θέσωνπου συστήνονται. 

Κατά τα λοιπά εξακολουθεί να ισχύει ο τροποποιούμε¬ 
νος Οργανισμός Εσωτερικής Υπηρεσίας, όπως εγκρίθηκε 
με την απόφασή μας 8.543/1999 (Φ.Ε.Κ492/Β/29.4.1999). 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Αυγούστου 2000 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΣΟΠΟΥΛΟΣ 

-♦- 

Αριθ. 23.498 (6) 

Σύσταση αμιγούς δημοτικής επιχείρησης στο δήμο Αγίου 

Παύλου του Νομού Θεσσαλονίκης με την επωνυμία: 

«ΔΗΜΟΤΙΚΗ ΕΠΙΧΕΙΡΗΣΗ ΩΔΕΙΟΥ ΑΓΙΟΥ ΠΑΥΛΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις : α) Των άρθρων 277 παραγρ.3 και 315 
του Δημοτικού και Κοινοτικού Κώδικα (Π.Δ 410/1995), β) 
του άρθρου 27 του Ν. 2081/1985 με το οποίο προστίθεται 
το άρθρο 29Α στο Ν. 1558/1985 «Κυβέρνηση και Κυβερ¬ 
νητικά Όργανα», γ) των άρθρων 6 παραγρ. 10 και 7 παρά¬ 
γραφος 1 του Ν. 2.503/1997 «Διοίκηση, οργάνωση, στε¬ 
λέχωση της Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» και 4) της παραγρ. 
4του άρθρου 16του Ν. 2.539/1997«Συγκρότηση Πρωτο¬ 
βάθμιας Τοπικής Αυτοδιοίκησης». 

2. Την απόφαση του Υπουργού Εσωτερικών 
25027/1984 (ΦΕΚ 244 τ.Β) «Καθορισμός αναγκαίων λε¬ 
πτομερειών για την εφαρμογή των διατάξεων των άρ¬ 
θρων 205 έως 213 του Ν. 1065/1980).» 

3. Την 142/2000 απόφαση του δημοτικού συμβουλίου 
Αγίου Παύλου, με την οποία εγκρίνεται η σύσταση της δη¬ 
μοτικής επιχείρησης με την επωνυμία: « ΔΗΜΟΤΙΚΗ ΕΠΙ¬ 
ΧΕΙΡΗΣΗ ΩΔΕΙΟΥ ΑΓΙΟΥ ΠΑΥΛΟΥ». 

4. Τη σχετική, για τη σύσταση της ανωτέρω επιχείρησης 
οικονομοτεχνική μελέτη, αποφασίζουμε: 

Συστήνουμε στο δήμο Αγίου Παύλου του Νομού Θεσ¬ 
σαλονίκης αμιγή δημοτική επιχείρηση με την επωνυμία: 
«ΔΗΜΟΤΙΚΗ ΕΠΙΧΕΙΡΗΣΗ ΩΔΕΙΟΥ ΑΓΙΟΥ ΠΑΥΛΟΥ», ως 
ίδιο νομικό πρόσωπο ιδιωτικού δικαίου, το οποίο διέπεται 
από τις σχετικές διατάξεις του Δημοτικού και Κοινοτικού 
Κώδικα. 

Σκοπός της επιχείρησης είναι: 

• Η μόρφωση σε όλους τους κλάδους της μουσικής, η 
διάδοση και η καλλιέργεια της μουσικής σε όλους τους 
δημότες. 

• Η οργάνωση ωδείου, μπάντας, φιλαρμονικής. 

• Η υποστήριξη, οργάνωση μουσικών σχημάτων, συ¬ 
ναυλιών, μουσικών εκδηλώσεων, παραστάσεων, επιδεί¬ 
ξεων, παρουσιάσεων και συναφών εκδηλώσεων που προ¬ 
άγουν τους στόχους της επιχείρησης σε τοπικό, εθνικό 
και σε διεθνές επίπεδο. 

• Η δημιουργία Σχολής Ανώτερων Θεωρητικών Μαθη¬ 
μάτων και συνθέσεως με τμήματα: Ωδικής, Αρμονίας, 
Αντίστιξης, Φυγής, Ενοργάνωσης, Συνθέσεως. 

• Η δημιουργία Σχολής Ενοργάνου Μουσικής με τμή¬ 
ματα: Πληκτών, Εγχόρδων, Πνευστών, Κλασσικής Κιθά¬ 
ρας, Κρουστών. 

• Η δημιουργία Σχολής Μονωδίας με τμήματα: Μονω¬ 
δίας, Μελοδραματικής. 

• Η δημιουργία Σχολής Βυζαντινής Μουσικής. 

Η επιχείρηση διοικείται από 5 μελές διοικητικό συμβού¬ 
λιο, που τα μέλη του ορίζονται μαζί με τους αναπληρωτές 
από το δημοτικό συμβούλιο, ως εξής: 

• Τρεις (3) αιρετοί εκπρόσωποι του δήμου. 

• Ένας (1) εκπρόσωπος του Αθλητικού, Μορφωτικού 
Συλλόγου Αγίου Παύλου 

• Ένας (1) δημότης ή κάτοικος του δήμου με πείρα ή 
γνώσεις σχετικές με το αντκείμενο της επιχείρησης. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι εργαζόμενους. 

Από τους αιρετούς εκπροσώπους του δήμου ο ένας 
προέρχεται από τη μειοψηφία. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

Η διάρκεια της επιχείρησης είναι 40 χρόνια από τη δη¬ 
μοσίευση της απόφασης αυτής στην Εφημερίδα της Κυ- 
βερνήσεως. 

Έδρα της επιχείρησης είναι ο δήμος Αγίου Παύλου του 
νομού Θεσσαλονίκης. 

Το κεφάλαιο που διαθέτει ο δήμος Αγίου Παύλου ανέρ¬ 
χεται στο ύψος των 3.000.0000 δρχ ,δηλ: 

Μετρητά 3.000.000 δρχ. 

Πόροι της επιχείρησης είναι τα έσοδα: 

• Από συνδρομές-δίδακτρα των εκπαιδευομένων-μα- 
θητών. 

• Από το αντίτιμο των υπηρεσιών που παρέχονται από 
την επιχείρηση. 

• Από εισφορές, δωρεές, κληρονομιές, κληροδοσίες, 
δάνεια και επιχορηγήσεις. 

• Οι πρόσοδοι από την ίδια περιουσία της και κάθε άλ¬ 
λη νόμιμη πρόσοδο. 

Η επιχείρηση διαλύεται: α) με απόφαση του δημοτικού 
συμβουλίου, με απόλυτη πλειοψηφία των μελών του, β) 
όταν λήξειχωρίς ναπαραταθείη διάρκειά της καιγ) σε πε¬ 
ρίπτωση πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το δημοτικό 
συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο δήμο Αγίου Παύλου. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Δημοτικού και Κοινοτικού Κώδικα. 


Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Αγίου 
Παύλου για το τρέχον έτος ύψους 3.000.000 δρχ. Για την 
αντιμετώπιση της δαπάνης αυτής έχει εγγράφει ισόποση 
πίστωση στο Κ.Α05/151.9ζτου προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Ιουλίου 2000 
Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΣΟ Π Ο ΥΛΟΣ 

-♦- 

Αριθ. 28.253 (7) 

Τροποποίηση του Οργανισμού Εσωτερικής Υπηρεσίας 
του δήμου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Του άρθρου 12 του Ν 1188/1981 
«Περί κυρώσεως του Κώδικος, περί καταστάσεως προ¬ 
σωπικού οργανισμών εσωτερικής υπηρεσίας», όπως τρο¬ 
ποποιήθηκε με το άρθρο 8 παραγρ. 5 του Ν 2307/1995 
«Προσαρμογή νομοθεσίας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες δια¬ 
τάξεις», β) Των άρθρων 11 παραγρ. 8 και 18 παραγρ. 12 
του Ν 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις», όπως τροποποιήθηκε με το 
άρθρο 18 παραγρ. 9 του Ν 2539/1997. 

2. Το Π.Δ. 37Α/1987, όπωςτροποιήθηκε και συμπληρώ¬ 
θηκε με το Π.Δ. 22/1990. 

3. Την 657/2000 απόφαση του δημοτικού συμβουλίου 
Θεσσαλονίκης με την οποία τροποποιείται ο Οργανισμός 
Εσωτερικής Υπηρεσίας του ίδιου δήμου. 

4. Τη γνώμη του υπηρεσιακού συμβουλίου υπαλλήλων 
του δήμου Θεσσαλονίκης, όπως διατυπώθηκε στο πρα¬ 
κτικό συνεδριάσεως 2/23-6-2000 (θέμα 3ο), για την παρα¬ 
πάνω τροποποίηση, αποφασίζουμε 

Τροποποιούμε τον Οργανισμό Εσωτερικής Υπηρεσίας 
του δήμου Θεσσαλονίκης κατά τα οριζόμενα στην 
657/2000 απόφαση του δημοτικού συμβουλίου και στην 
2/23-6-2000 (θέμα 3ο) γνώμη του υπηρεσιακού συμβουλί¬ 
ου των υπαλλήλων του ίδιου δήμου, το άρθρο 2 του οποί¬ 
ου διαμορφώνεται ως εξής: 

Άρθρο 2 

Οργανικές θέσεις προσωπικού 
κατά κατηγορία και Κλάδους 

ΚΑΤΗΓΟΡΙΑ ΔΕ 

Κλάδος ΔΕ 23 - Δημοτική Αστυνομία Διακόσιες (200) θέ¬ 
σεις με βαθμούς Δ-Α 

Θέσεις εποχικού προσωπικού ιδωτικού δικαίου ορισμέ¬ 
νου χρόνου 

Συστήνονται οι παρακάτω θέσεις οι οποίες προστίθε¬ 
νται στις ήδη υπάρχουσες, που συστήθηκαν με την από¬ 
φασή μας 43067/1997 (Φ.Ε.Κ 1204/Β/31-12-1997): 


Ειδικότητα 

Θέσεις 

Εργάτες Καθαριότητας 

300 

Οδηγοί τρικύκλων 

50 

Οδηγοί σαρώθρων 

50 

Οδηγοί 

30 

Εργάτες πρασίνου 

100 

Εργάτες αρχιτεκτονικού 

100 

Εργάτες οδοποιίας 

100 

Φύλακες 

30 

Γ ραφείς-Διοικητικοί 

50 

Από τις διατάξεις της απόφασης αυτής προκαλείται δα- 


πάνη σε βάρος του προϋπολογισμού του δήμου Θεσσα¬ 
λονίκης ύψους 4.787.810.660 δρχ. περίπου. Πρόβλεψη 
δαπάνης θα υπάρξει στον αντίστοιχο προϋπολογισμό του 
έτους που θα αποψασισθεί η κάλυψη των θέσων που συ- 
στήνονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Αυγούστου 2000 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΣΟ Π Ο ΥΛΟΣ 

-♦- 

Αριθ. 12257 (8) 

Σύσταση ιδίου νομικού Προσώπου στην Κοινότητα Προ¬ 
μαχώνα Ν. Σερρών με την επωνυμία «ΠΝΕΥΜΑΤΙΚΟ 
ΚΑΙ ΠΟΛΙΤΙΣΤΙΚΟ ΚΕΝΤΟ ΚΟΙΝΟΤΗΤΑΣ ΠΡΟΜΑ¬ 
ΧΩΝΑ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π Δ/τος 410/1995. 

2. Την αρίθ. 5631/26-7-2000 απόφαση του Γενικού 
Γραμματέα Περιφέρειας Κεντρικής Μακεδονίας περί με¬ 
ταβίβασης εξουσίας υπογραφής «Με εντολή Γενικού 
Γ ραμματέα». 

3. Τις αριθ. 53/1999 και 30/2000 αποφάσεις του Κ.Σ. 
Προμαχώνα που αφορά στη σύσταση ιδίου νομικού προ¬ 
σώπου με την επωνυμία «ΠΝΕΥΜΑΤΙΚΟ ΚΑΙ ΠΟΛΙΤΙΣΤΙΚΟ 
ΚΕΝΤΟ ΚΟΙΝΟΤΗΤΑΣ ΠΡΟΜΑΧΩΝΑ», αποφασίζουμε: 

1. Συστήνουμε στην Κοινότητα Προμαχώνα του Ν. Σερ¬ 
ρών ίδιο νομικό πρόσωπο με την επωνυμία «ΠΝΕΥΜΑΤΙ¬ 
ΚΟ ΚΑΙ ΠΟΛΙΤΙΣΤΙΚΟ ΚΕΝΤΡΟ ΚΟΙΝΟΤΗΤΑΣ ΠΡΟΜΑΧΩ¬ 
ΝΑ» το οποίο διέπεται από τις διατάξεις του άρθρου 203 
του Π.Δ/τος 410/1995. 

2. Η έδρα του Ν.Π. είναιη κοινότητα Προμαχώνα. 

3. Σκοπός του Π.Π.Κ. είναι η εξύψωση του πνευματικού, 
μορφωτικού και γενικά πολιτιστικού επιπέδου των κατοί¬ 
κων της κοινότητας Προμαχώνα. 

Για την επιτυχία των σκοπών του αναλαμβάνει κάθε δυ¬ 
νατή δραστηριότητα και συνεργάζεται με πολιτιστικούς 
και αθλητικούς φορείς, Κοινοτικές, Δημοτικές και Δημό¬ 
σιες αρχές, συνδικαλιστικές, συνεταιριστικές και επαγ¬ 
γελματικές οργανώσεις και με λαϊκές ομάδες πρωτοβου¬ 
λίας. 

Μέσα στις δραστηριότητες ενδεικτικά και όχι περιορι¬ 
στικά αναφέρονται: 

• Η ανάπτυξη κάθε μορφής τέχνης με την δημιουργία 
αναλογών τμημάτων και η πραγματοποίηση διαλέξεων 


και ελεύθερων συζητήσεων. 

• Η ανάπτυξη και λειτουργία Κοινοτικής Βιβλιοθήκης. 

• Η δημιουργία κουκλοθέατρου. 

• Η διάσωση, διαφύλαξη και προβολή της πολιτιστικής 
κληρονομιάς των κατοίκων της κοινότητας. 

4. Πόροι του Π.Π.Κ. είναι: 

α) Ετήσια επιχορήγηση της Κοινότητας Προμαχώνα 
που ανέρχεται στο ποσό των 500.000 δρχ. 

β) Κάθε είδους εισφορές, δωρεές, κληρονομιές, κληρο¬ 
δοσίες. 

γ) Εισπράξεις από το αντίτιμο πραγμάτων και υπηρε¬ 
σιών που παρέχονται από το νομικό πρόσωπο. 

δ) Πρόσοδοι από δική του περιουσία. 

ε) Επιχορηγήσεις του Δημοσίου. 

5. Το νομικό πρόσωπο διοικείται από διοικητικό συμ¬ 
βούλιο η σύνθεση του οποίου θα ορισθεί με άλλη απόφα¬ 
ση του δημοτικού συμβουλίου κατά τις διατάξεις του άρ¬ 
θρου 203του Π.Δ/τος 410/1995. 

Η θητεία των μελών του διοικητικού συμβουλίου είναι 
τετραετής και ακολουθεί τη δημοτική και κοινοτική περίο¬ 
δο. Η θητεία του πρώτου διοικητικού συμβουλίου λήγει με 
τη λήξη της παρούσας κοινοτικής περιόδου. 

Τα μέλη του διοικητικού συμβουλίου στην πρώτη συνε¬ 
δρίασή τους εκλέγουν τον Αντιπρόεδρο και τον Γ ραμμα¬ 
τέα. 

6. Το νομικό πρόσωπο εκπροσωπείται στα δικαστήρια 
και σε κάθε αρχή από τον Πρόεδρό του και όταν αυτός 
απουσιάζει ή κωλύεται από τον Αντιπρόεδρο. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Προμαχώνα ύψους 500.000 δρχ. για το έτος 2000 και 
για κάθε ένα από τα επόμενα οικονομικά έτη. Για την 
αντιμετώπιση της ανωτέρω δαπάνης έχει εγγράφει ισό¬ 
ποση πίστωση στον ισχύοντα προϋπολογισμό της κοι¬ 
νότητας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Σέρρες, 31 Αυγούστου 2000 

Με Εντολή Γενικού Γ ραμματέα 
Ο Γ ενικός Δ/ντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στην 22/25.4.1987 απόφαση του Κ.Σ. Πλαγιάς, που αφο¬ 
ρά την ονομασία του ανώνυμου νέου οικισμού της κοινό¬ 
τητας αυτής σε «ΖΕΡΜΑ» και δημοσιεύθηκε στο ΦΕΚ 
467/7.7.1988 τ. Β', σελίδα 4428, διορθώνεται η λέξη «ΣΕΡ- 
ΜΑ» στην ορθή «ΖΕΡΜΑ». 

(Από τη Ν. Α. Ιωαννίνων) 




16582 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.9 γ 

β-ΓΠ3ίΙ: \Λ/θβΓΤΙ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































